Министерството на икономиката, инвестициите и индустрията публикува за обществено обсъждане проект на Методика за определяне на справедлива стойност на основни хранителни продукти.

Методиката има за цел да създаде единен, прозрачен и възпроизводим механизъм за определяне на индикативна справедлива стойност, която да служи като ориентир за потребителите. Чрез нея се очаква постигането на предвидимост, като същевременно тя не предопределя действия за административно определяне на цени и не нарушава принципите на свободната пазарна икономика и конкуренция. Министерството следва последователно принципа, че всяка мярка трябва да бъде изработена в открит диалог с всички заинтересовани страни. Затова проектът се подлага на възможно най-широко обществено обсъждане.
В процеса на изготвяне на методиката са използвани експертни анализи, като са разгледани добри европейски практики с цел гарантиране на обективен, пазарно ориентиран и икономически обоснован аналитичен подход. Основен приоритет е постигането на широк консенсус, така че окончателният документ да отговаря на най-високите стандарти за прозрачност, конкурентоспособност и защита на потребителите.

Документът е поместен за обществено обсъждане в момента, като същият може да бъде достъпен през следните линкове https://www.mi.government.bg/news/miii-publikuva-za-obsthestveno-obsazhdane-proekt-na-metodika-za-opredelyane-na-spravedliva-stojnost/ и https://www.strategy.bg/bg/public-consultations/12597

Крайният срок за изпращане на становища по така направеното предложение е до 7 септември 2026 г.

